O femeie a ajuns la spital, după ce a fost lovită de un cort AUR luat de vânt, în Gura Humorului
Rafalele puternice de vânt au făcut o victimă în Gura Humorului! O femeie a fost rănită grav, în centrul oraşului, după ce un cort de campanie electorală a fost luat pe sus de vijelie. Din cauza loviturii puternice, femeia a rămas inconştientă pe trotuar.
Femeia ese stabilă, ea a fost transferată de la Spitalul Orăşenesc din Gura Humorului la Spitalul Judeţean de Urgenţă din Suceava, cu o lovitură la cap şi confuză. Medicii i-au acordat îngrijiri medicale, a fost supusă unor investigaţii amănunţite de specialitate şi va rămâne internată la Suceava pe secţia de neurochirurgie.
Totul s-a întâmplat în această dimineaţă. femeia trecea prin zonă, iar din primele informaţii ar fi fost lovită de un cort electoral luat de vânt. Cortul era pe trotuar şi exista autorizaţie pentru amplasarea lui. În cauză, poliţiştii efectuează cercetări şi vor să stabilească cum s-a petrecut întregul incident.
Meteorologii anunță vânt puternic în Moldova
Administraţia Naţională de Meteorologie a emis o informare meteo de vânt puternic în toată ţara, valabilă până la noapte. De asemenea, până diseară este în vigoare un cod galben de vreme severă în zone din Moldova, estul și sud-estul Transilvaniei.
Informarea meteorologică este valabilă în intervalul 29 martie, ora 10 – 29 martie, ora 21. Temporar vor fi intensificări ale vântului în cea mai mare parte a țării, cu viteze în general de 45...55 km/h, iar la munte rafalele vor depăși 60...70 km/h.
24 de grade în Capitală, vineri
Cerul va fi mai mult senin, iar vântul va sufla în general moderat (rafale în jurul a 40 de km/h). Temperatura maximă va fi de 23...24 de grade Celsius.